

Beskrivelse av Lokalt UtviklingsArbeid 

	PLUTO
	Overordnet problemstillinger i Pluto-prosjektet ved HSH:

· kan teknologien tilføre fagundervisninga nye dimensjonar, både på innhalds- og metodesida?

· kan virtuelle kommunikasjons- og samarbeidsarenaer skape nye og betre vilkår for praksis-/teorirefleksjon og kunnskapsutvikling i relasjon til praksisfeltet? (prosjektsøknaden s. 4)

Klipp fra endringsprinsipp:

· fokus på fagleg og pedagogisk utvikling og etterutdanning for både faglærarar og praksislærarar som integrert del av det faglege, praktiske og organisatoriske opplegget (ibid:5)

Klipp fra virkemiddel:

· nytte vurderingsordningar som reflekterar det didaktiske og faglege opplegget (ibid:6)



	Mål for LUA
	Målet rettes mot både studentene og praksisbarnehagene: 

Gi praksisbarnehagene anledning til sammen med studentene å utvikle kvaliteten i barnehagen ved at studentene samtidig får trening og forståelse for LUA sin betydning i kvalitetsutvikling i barnehagene.  På denne måten gir det anledning til faglig og pedagogisk utvikling for både fag- og praksislærere.

Å gi studentene trening og forståelse for LUA gjennom å arbeide systematisk med mål, innhold, arbeidsmåter, organisering og vurdering av et konkret utviklingsarbeid. Gjennom dette arbeidet håper vi at studentene får økt bevissthet i forhold til lederrollen en førskolelærer innehar.

LUA evalueres i samarbeid med studenter, faglærere og praksislærere i barnehagene våren 2002. Karaktersettingen fastsettes av faglærere og ekstern sensor.

	Rammer
	Forelesning: 

Faglig introduksjon på det faglige og det praktiske ble gitt i uke 39. 

Rammer for organiseringen og et 40 siders faglig notat lagt ut på CF 11.10.01.

Basisgruppearbeid og veiledning:

Studentene tok kontakt med sin barnehage for å undersøke sammen med personalet hvilke problemstillinger som det kunne være naturlig å arbeide med. 

Alle gruppene har valgt overordnet tema og arbeider ennå med å spisse sin problemstilling. 

Enkelte av barnehagene står ennå litt på sidelinjen i forhold til basisgruppen sin. Dette kan ha sammenheng med lite bruk av e-post som kommunikasjonsmiddel. Enkelte studenter forteller at de kan vente i både en og to uker på e-post-svar fra barnehagen, mens andre forteller om hyppig kontakt via IKT og der fungerer også samarbeidet bedre. 

Overgangen til Class Fronter har tatt lenger tid for praksisfeltet enn for studentene. 

Gruppa skal ha 4 obligatoriske veiledninger, men kan få flere etter behov. Den første veiledningstimen ble gruppa innkalt til. En representant fra barnehagen er alltid invitert med i veiledningen. De andre veiledningstimene avtales med veilederne/studentene/representanten fra barnehagen. De fleste gruppene har brukt en del e-post til pedagogikklæreren som har hovedansvaret for veiledningen. Dette har tatt uforholdsmessig mye tid, og det har vært nødvendig å svare at spørsmålene vil bli behandlet i ATA-veiledningen.

Studentene er imidlertid i gang med å tilegne seg ferdigheter i å arbeide i virtuelle fellesdokumenter. Dette er en utvikling i forhold til synliggjøring for fag- og praksislærere og bør gi bredere muligheter for veiledning.

Faglige kriterier:

Vi hadde tanker om at problemstillingen burde ta vare på det tverrfaglige aspektet og gjenspeile de fagene de arbeider med i år (samfunnsfag, religion/etikk, naturfag, fysisk fostring, norsk, pedagogikk).  

Som vi ser av temaene har dette til dels fungert etter intensjonen.

1. Formingens betydning og tilretteleggelse i barnehagen.

2. Betydningen av voksen-barn samspillet i uteaktiviteter.

3. Barn og IKT, - betydning og anvendelse i barnehagen.

4. Barnehagens organisering, - hvorfor og hvordan bedre denne.

      5.   Betydningen av voksen-barn samspill i rolleleik i barnehagen.



	Fremdrift
	Fristen for innlevering av problemstilling var satt til 5. november. Dette ble gjort, men svært uferdig. Problemstillingen justeres ennå. 

Gruppene ble innkalt til første veiledning i slutten av uke 45. 

Videre fremdrift: 

Analyse og planleggingsfasen bør være ferdig innen uke 51, 2001.

Studentene skal kunne disponere ”Blådager” i ukene 1 – 12 (2002) etter behov og etter samråd med aktuelle fag for å arbeide med gjennomføringen av LUA.

Gjennomføringsfasen bør være ferdig innen uke 12, 2002.

Avslutningsfase med oppsummering og rapportskriving med levering av rapport

når FIIa har gruppeeksamen (uke 21??).

Framlegging i barnehagen i et personalmøte der foreldre kan delta.

Se ellers årsplanen.
Dokumentasjon:
I notatet som er lagt ut på CF, er formelle krav til rapporten satt opp.

LUA-rapporten skal telle 40% av endelig karakter i pedagogisk teori og praksis (15 vekttall) i førskolelærerstudiet. Rapporten beskriver studentenes arbeid gjennom året og på denne måten reflekteres det didaktiske og faglige opplegget.

	Felles litteratur
	Foss, Else, Hyrve, Geir, Wiebke, Klages og Sataøen, Svein Ole (1997) - 4. opplag) Lokalt utviklingsarbeid i barnehagen.  Kap. 2, 4, 7 og 8 Oslo: Universitetforlaget. 

I tillegg kommer annen faglitteratur avhengig av problemstillingen.


Nye ting:

Noe om at …. Lua skal være studentens arbeid sammen med barnehagen.

Noe om at …..Innlevering skriftlig arbeid etter hvert…. Får veiledning også i banrehage

Noe om at…. Muntlig høring med praksislærer som medsensor.

Nor om at….. behov for kontinuerlig kontakt mellom studenter og barnehager, via e-post, datainnsamling, utprøving også ped.veileder.

